Source: http://snina.virtualne.sk/spravodajstvo/odvolaci-sud-potvrdil-nevinu-exministra-skolstva-szigetiho.html
Timestamp: 2017-09-20 11:05:57+00:00

Document:
Odvolací súd potvrdil nevinu exministra školstva Szigetiho - Mesto Snina
Odvolací súd potvrdil nevinu exministra školstva Szigetiho
BRATISLAVA 14. septembra (WebNoviny.sk) - Krajský súd v Bratislave vo štvrtok zamietol odvolanie prokuratúry a tým potvrdil oslobodzujúcu rozsudok v prípade obžalovaného bývalého ministra školstva Lászlóa Szigetiho. Spod obžaloby z trestného činu subvenčného podvodu v prípade dotácie na rekonštrukciu školskej telocvične ho oslobodil už Okresný súd Bratislava III v decembri minulého roka.
Podľa verdiktu Krajského súdu v Bratislave však okresný súd pri vynesení oslobodzujúceho rozsudku vykonal dôsledné dokazovanie a odvolací súd nezistil žiadne pochybenia.
"V trestnom konaní musí súd vychádzať iba z dôkazov riadne procesne získaných," uviedla predsedníčka senátu krajského súdu s tým, že v tomto prípade nebol zistený žiaden priamy ani nepriamy dôkaz o úmysle obžalovaného spáchať trestný čin. Rozsudok odvolacieho súdu je právoplatný.
Oslobodenie spod obžaloby
Lászlóa Szigetiho v decembri minulého roku Okresný súd Bratislava III oslobodil spod obžaloby z trestného činu subvenčného podvodu. Ako vtedy skonštatovala predsedníčka senátu, žalovaný skutok sa podľa vykonaného dokazovania stal, nespáchal ho však obžalovaný.
Podľa verdiktu prvostupňového súdu totiž zodpovedajú za priority rezortu, ich financovanie a kontrolu hospodárnosti generálni riaditelia sekcií. V ich kompetencii teda bolo aj posudzovanie oprávnenosti žiadostí o dotácie. "Minister schvaľuje to, čo mu predložia generálni riaditelia. Tí zodpovedajú za správnosť," uviedla predsedníčka senátu.
Ako dodala, dokazovaním nebola preukázaná vedomosť ministra, že by finančné prostriedky poskytnuté na rekonštrukciu telocvične v obci Zemianska Olča neboli využité účelne.
Obvinený zo subvenčného podvodu
Viac k témam: László Szigeti, Ministerstvo školstva vedy výskumu a športu SR, súdy
Zdroj: Webnoviny.sk - Odvolací súd potvrdil nevinu exministra školstva Szigetiho © SITA Všetky práva vyhradené.

References: súd 
 súd 
 súd 
 súd 
 súd 
 súd 
 súd 
 súd 
 súd